Kingdom Hearts III

Kingdom Hearts III on Square Enixin Kingdom Hearts -pelisarjaan kuuluva japanilainen toimintaroolipeli. Se on pääsarjan kolmas osa ja koko pelisarjan kahdestoista osa, ja toimi samalla Pimeyden etsijä -saagan () päätösosana. Kesällä 2013 Square Enix julkaisi E3-lehdistötilaisuudessa lyhyen trailerin pelistä. Samalla mainostettiin myös Kingdom Hearts HD 1.5 Remixiä, joka ilmestyi Amerikkaan ja Eurooppaan syyskuussa 2013. Kyseessä on ensimmäinen Kingdom Hearts -peli, jossa esiintyy Pixar-elokuviin perustuvia maailmoja.

Peli julkaistiin Japanissa 25. tammikuuta 2019 ja muualla päin maailmaa 29. tammikuuta 2019.V2.fi | E3-trailereita: Watch Dogs, Kingdom Hearts 3, Final Fantasy XV 23. tammikuuta 2020 julkaistiin PlayStation 4:lle ja 25. helmikuuta Xbox Onelle ladattava lisäsisältö nimeltä Re Mind, joka sisältää uuden pelattavan osion ja ylimääräisiä välikohtausanimaatioita. 30. maaliskuuta 2021 peli julkaistiin myös Microsoft Windowsille. 

 Tarina 	
 Maailmat 
Pelissä nähdään edellisten osien tapaan Disneyn ja sekä pelisarjaa varten keksittyjä maailmoja. Julkistusvideossa näytettiin Destiny Islands ja Twilight Town. Toisessa teaserissa näytettiin ensimmäinen Disney-maailma Olympus Coliseum. Vuoden 2015 E3-messuilla Square paljasti uuden trailerin, jossa näytettiin uusi Disney-maailma, mikä sijoittuu Kaksin karkuteillä -elokuvaan. Messun aikana oltiin myös kysytty Arendelin maailman olevan pelissä, joka sijoittuu elokuvaan Frozen – huurteinen seikkailu (2013), mutta vastausta ei saatu. Elokuvaan Big Hero 6 perustuva maailma vahvistettiin vuonna 2015 D23-tapahtumassa, jossa näytettiin konseptikuva, missä Sora ratsastaa Baymaxin kyydissä. Vuoden 2017 D23-tapahtumassa paljastettiin Toy Story -elokuvaan pohjautuva maailma, jota näytettiin uudessa trailerissa.

 Tavalliset maailmat 	
 Pimeyden maailma () – Toinen osa todellisuutta valon maailman lisäksi. Pelattavana vain hetkellisesti.
 Destiny Islands – Soran, Rikun ja Xehanortin kotimaailma. Ei ole pelattavana.
 Radiant Garden – Ansem Viisaan valtakunta ja Kairin alkuperäinen kotimaailma. Ei ole pelattavana.
 Twilight Town – Haynerin, Pencen ja Oletten kotimaailma.
 Land of Departure – Maailma, jossa Eraqus opetti Terraa, Aquaa ja Ventusia. Eraqusin kuoleman jälkeen Aqua muutti sen Unohduksen linnaksi ().
 Keyblade Graveyard – Maailma, jossa kauan sitten käytiin Keyblade-sota.
 Viimeinen maailma () – Limbon kaltainen maailma, jonne Sora päätyy väliaikaisesti pelin aikana.
 Scala ad Caelum – Keybladen käyttäjien alkuperäinen päämaailma, jossa Eraqus ja Xehanort aikoinaan oppivat keybladen käyttäjiksi ja jossa sijaitsevat myös Daybreak Townin rauniot.

 Disney-maailmat 
 Salaperäinen torni () – Yen Sidin torni. Ei ole pelattavana.
 Olympos () – Herkules (1997)
 Lelulaatikko () – Toy Story – leluelämää (1995)
 Coronan valtakunta () – Kaksin karkuteillä (2010)
 Monsterila () – Monsterit Oy (2001)
 Arendel () – Frozen – huurteinen seikkailu (2013)
 Karibia () – Pirates of the Caribbean: Maailman laidalla (2007)
 San Fransokyo – Big Hero 6 (2014)
 Puolen hehtaarin metsä () – Nalle Puh -elokuvista

 Hahmot 
Sora, Aku Ankka ja Hessu ovat jälleen päähenkilöinä. Muina palaavina hahmoina ovat Riku, Kairi, kuningas Mikki, mestari Eraqus, Terra, Aqua, Ventus, Lea, Roxas, Xion, Ienzo, Hayne, Pence, Olette, Samu Sirkka, Tiku ja Taku, Yen Sid, Chirithy ja Ansem Viisas.

Xehanort palaa päävihollisena kaikissa viidessä muodossaan: mestari Xehanort, Xehanortin sydämetön ”Ansem, Pimeyden Etsijä”, Xehanortin ei-kukaan Xemnas, nuori Xehanort ja Terra-Xehanort. Sivullisina vihollisina ovat Xigbar, Saïx, Vanitas, Marluxia, Larxene, Demyx, Luxord, Rikun replika sekä Disney-hahmot Pahatar ja Musta Pekka.

Juoni

Mestari Xehanortin palattua Yen Sid alkaa koota ”seitsemää valon vartijaa” estääkseen Xehanortin suunnitelman luoda uusi χ-blade. Sora, josta Xehanort melkein onnistui aiemmin tekemään yhden ”kolmestatoista pimeydestä”, on menettänyt suuren osan voimistaan ja lähtee Akun ja Hessun kanssa matkustamaan muiden maailmojen halki löytääkseen uudelleen ”herättämisen voiman”, kyvyn tuoda menetetyt sydämet takaisin. Sillä välin Riku ja kuningas Mikki matkustavat pimeyden maailmaan etsimään Aquaa, kun taas Kairi ja Lea harjoittelevat omien keybladejensä käyttöä Merlinin opastamina ajattomassa tilassa.

Radiant Gardenissa Ienzo löytää Ansem Viisaan tutkimustiedot ja selville, että Soran sisällä ovat myös Roxasin, Ventusin ja Xionin sydämet. Riku päättelee uuden Organisaatio XIII:n jäsenten mielten päässeen nykyaikaan asettumalla Vexenin luomien replikoiden sisään, jolloin Sora päättää käyttää replikoita saadakseen Roxasille oman kehon. Sillä välin sydämetön ”Ansem” matkustaa pimeyden maailmaan siepatakseen Ansem Viisaan ja turmellakseen Aquan sydämen pimeydellä. Vexen kuitenkin vapauttaa Ansemin ja toimittaa Ienzolle ylimääräisen replikan, josta valmistella keho Roxasille. Lisäksi paljastuu, että Organisaation jäsenet sekä Pahatar ja Musta Pekka etsivät useista eri maailmoista salaperäistä mustaa laatikkoa. Riku ja Mikki löytävät pimeyden valtaan joutuneen Aquan ja samaan aikaan Sora löytää Destiny Islandsilta mestari Eraqusin keybladen ja onnistuu sen avulla pääsemään Aquan olinpaikkaan, karkottamaan pimeyden Aquan sydämestä ja tuomaan hänet takaisin valon maailmaan. Sora, Aku ja Hessu seuraavat Aquaa Unohduksen linnaan, jonka Aqua muuttaa takaisin Land of Departureksi. Organisaatioon liittynyt Vanitas hyökkää heidän kimppuunsa, mutta Sora löytää ”herättämisen voiman” ja onnistuu palauttamaan Ventusin sydämen, herättäen tämän unestaan.

Sora, Riku, Kairi, Aku, Hessu, Mikki, Lea, Aqua ja Ventus selvittävät tiensä Keyblade Gravyardille, mutta pimeyden riivaama Terra ja lauma sydämettömiä lyövät heidät helposti. Sora herää limbomaailmassa nimeltä Viimeinen maailma (The Final World). Unensyöjä Chirithyn sekä Nimettömien Tähtien avulla Sora saa fyysisen muotonsa takaisin, mutta paikalle ilmestynyt nuori Xehanort varoittaa, että Sora katoaisi, jos hän käyttäisi ”herättämisen voimaa” yli rajojen. Kairin avulla Sora ystävineen palaa takaisin valon maailmaan. Kun sydämettömät hyökkäävät uudestaan, Ephemerin ja muiden entisen keybladen käyttäjien henget kukistavat sydämettömien lauman usuttamalla keybladet näiden kimppuun, minkä jälkeen ”valon vartijat” kukistavat suurimman osan Organisaation jäsenistä ja lähettävät nämä takaisin omiin aikoihinsa, Terran saadessa kehonsa takaisin itselleen ja oman kehon saaneen Roxasin vapauttaessa Xionin, josta oli tehty Organisaation kolmastoista jäsen.

Xehanort oli luonut jokaisen "pimeyden etsijän" taistelusta vähintään yhden "valon vartijan" kanssa kopion omasta keybladestään. Ollessaan viimeinen jäljellä oleva Organisaation jäsen, hän yllyttää Soran, Rikun ja Mikin kimppuunsa tuhoamalla Kairin kehon, minkä jälkeen hän yhdistää kaikki keybladensä kopiot luodakseen näistä χ-bladen ja kutsuakseen Kingdom Hearts valon maailmaan. Mikin neuvosta Sora, Aku ja Hessu käyttävät Xehanortin kykyä matkata ajassa tätä vastaan ja siirtyvät Scala ad Caelumiin, maailmaan, jossa Xehanort ja Eraqus aikoinaan oppivat keybladensä käytön. Hävittyään taistelun Soraa, Akua ja Hessua vastaan Xehanort paljasti todellisen suunnitelmansa olleen käyttää Kingdom Heartsia vajottamaan maailmat pimeyteen vain luodakseen uuden maailman, jota hän hallitsisi ja jossa ei olisi lainkaan pimeyttä. Sora kuitenkin sanoo, että oikea hallitsija hyväksyy, ettei ihmisten kohtaloa voi määrätä näiden puolesta. Toisten keybladen käyttäjien tultua paikalle, Eraqusin sydän ilmestyy Terran sisältä ja suostuttelee Xehanortin luopumaan suunnitelmastaan sekä antamaan χ-bladen Soralle. Eraqusin ja kuolemaa tekevän Xehanortin sydämet yhtyvät Kingdom Heartsin kanssa, jättäen maallisen maailman taakseen, minkä jälkeen Sora ja hänen ystävänsä lukitsevat χ-bladellä Kingdom Hearts uudelleen ja palaavat Keyblade Graveyardille.

Xionin kerrottua, ettei Kairi ollut kuollut, Sora päättää lähteä etsimään tätä käyttääkseen "herättämisen voimaa" tuomaan hänet takaisin. Mikin varoituksista huolimatta Sora vannoo vielä palaavansa. Mikki, Aku ja Hessu palaavat Disney-linnaan. Terra, Aqua ja Ventus palaavat Lähdön maahan ja jättävät Eraqusin keybladen linnan pihalle muistomerkiksi, Chirithyn itsekin tullessa sinne. Roxas, Xion, Lea ja heidän kanssaan sovinnon tehnyt Isa (Saïxin todellinen minä) asettuvat asumaan Twilight Towniin. Radiant Gardenissa Ansem Viisas, Ienzo ja Even (Vexenin todellinen minä) onnistuvat luomaan replikasta kehon Naminélle, jonka Riku vie myöhemmin tapaamaan Soraa ja tämän ystäviä Destiny Islandsille. Saarilla Sora ja Kairi viettävät vielä lyhyen hetken yhdessä ennen kuin Sora menettää sydämensä ja katoaa.

Lopputekstien jälkeen näytetyssä kohtauksessa Xigbar (Braigin ei-kukaan) kerää talteen Xehanortin oikean keybladen, kaivaa Keyblade Graveyardilta esiin Organisaation ja Pahattaren etsimän mustan laatikon ja kutsuu paikalle neljä viidestä Ennustajasta (Foretellers): Iran, Acedin, Gulan ja Invin. Hän paljastaa olevansa oikeasti näiden entinen oppilastoveri Luxu, haudanneensa aikoinaan maahan kyseisen laatikon ja siirtäneensä vuosikymmenten ajan oman sydämensä kehosta toiseen. Luxu alkaa kertoa heille alkuperäisen Keyblade-sodan jälkeisistä tapahtumista, Pahattaren ja Mustan Pekan tarkkaillessa heitä salaa. Takaumakohtauksessa nuori Eraqus ja nuori Xehanort aloittavat uuden šakkipelin seitsemällä mustalla ja yhdellä valkoisella nappulalla, mikä ennustaa Soran palaavan ja tulevan kohtaamaan Luxun, Ennustajat ja Mestarien mestarin.

 Re Mindin lisätarina 
75 vuotta ennen pelin tapahtumia nuori Xehanort tapaa Keyblade Graveyardilla Mestarien mestarin, joka kannustaa nuorta Xehanortia tekemään mitä haluaa, jos näkee pimeyden käyttämisen tarpeellisena osana suunnitelmaa poistaa pimeys maailmasta. Mestarien mestari jopa paljastaa Xehanortille todellisen henkilöllisyytensä ennen kuin poistuu paikalta. Nykyhetkessä Xehanort itse kertoi tämän tarinan Xigbarille ja Saïxille. Saïx osoitti Luxordin ohella kiinnostusta siihen, että Xigbar antoi Xehanortin ja Xemnasin selän takana käskyn etsiä salaperäistä mustaa laatikkoa. Samalla he keskustelevat siitä miksi Demyx ja Vexen olivat pelkkiä todellisen Organisaatio XIII:n varajäseniä ja Xion varsinainen kolmastoista jäsen.

Xehanortin kukistuttua Sora palaa Viimeiseen maailmaan pyytämään Chirithyn apua pelastaakseen Kairin. Chirithyn mukaan herättämisen voimaa on tarkoitus käyttää vain nukkuvien sydänten pelastamiseen, ei kadonneiden sydänten. Sora katoaisi voimansa liiallisen väärinkäytön seurauksena maailmasta ja menettäisi herättämisen voiman, eikä voisi ilman sitä palata takaisin. Sora ei kuitenkaan luovu aikeistaan, vaan on valmis uhraamaan itsensä Kairin pelastamiseksi. Chirithyn mukaan Soran on palattava menneisyyteen ja hänellä on aikaa vaikuttaa asioihin muuttamatta menneisyyttä merkittävästi siihen hetkeen asti, josta matkusti menneisyyteen. Seuratessaan uudelleen Keyblade Graveyardin tapahtumia hän tutkii Ventuksen, Aquan, Terran ja Roxasin sydämiä sekä menneisyyden minänsä sydäntä, mutta epäonnistuu estämään Kairin kohtalon, kunnes saa tietää, että Xehanortilla oli hallussa kristallisia palasia Kairin sydämestä, Sora löytää palaset Scala ad Caelumin taistelusta sekä tutkimalla Rikun ja Mikin sydämiä, minkä jälkeen hän ja entiselleen palautunut Kairi taistelevat yhdessä Xehanortin kopioita vastaan ja suostuttelevat Chirithyn tulemaan heidän mukanaan Valon maailmaan palaamaan muistonsa Chirithystä menettäneen Ventuksen luokse.

Vuoden kuluttua Soran ystävät yrittävät etsiä häntä. Terra, Aqua ja Ventus etsivät häntä pimeyden maailmasta, Kairi antaa itsensä vaipua koomaan, jotta Ansem Viisas voisi tutkia hänen muistojaan, kun taas Riku pyytää apua Squall ”Leon” Lionheartilta, Cid Highwindiltä ja muilta. He löytävät digitaalisen simulaation Sorasta ja Organisaatiosta, mutta analyysi ei auta lainkaan Soran olinpaikan selvittämisessä. Hyvä haltijatar saapuu paikalle Yen Sidin pyynnöstä ja toteaa, että Rikun, Kairin sekä Nimettömän Tähden näkemät unet voisivat olla avain.

Viimeiseen maailmaan katoamisensa jälkeen vangiksi jäänyt Sora kohtaa eräänä päivänä Yozoran, jota Sora itse piti fiktiivisenä Verum Rex -videopelin päähenkilönä ja josta Nimetön Tähti myös kertoi hänelle. Yozora itse sanoi saaneensa tehtäväksi pelastaa Soran, mutta Sora näyttää erilaiselta kuin mitä hänelle oli kerrottu ja he molemmat siirtyvät Shibuyaan taistelemaan toisiaan vastaan. Jos Yozora voittaa, Sora muuttuu kristalliksi ja Yozora sanoo aikovansa palata pelastamaan hänet jonain päivänä. Jos Sora voittaa, Yozora katoaa ja Sora palaa Viimeiseen maailmaan. Molemmissa tapauksissa Yozora herää myöhemmin autosta, jonka kuljettaja kutsuu häntä ”komentajaksi”.

 Yozora 
Pelissä on myös salainen loppu Yozora, jos pelaaja läpäisee pelin vaikeimmalla vaikeusasteella. Sora herää keskellä Shibuyaa muistuttavaa kaupunkia, sellaisena kuin se esiintyy Verum Rexissä. Riku puolestaan herää Shinjukua muistuttavassa kaupungissa, joka on toinen Verum Rexin tapahtumapaikoista. Shinjukussa Yozora tarkkailee katolta Rikua, kun taas Shibuyassa katolla seisova Mestarien mestari asettaa kätensä kuun eteen, jolloin niistä muodostuu sydän. Salainen loppu oli viittaus Kingdom Hearts IV:ään.

Äänirooleissa
Alkuperäiset

Englanninkieliset

Lähteet

 Aiheesta muualla 


Luokka:Vuoden 2019 videopelit
Luokka:Kingdom Hearts -pelit
Luokka:PlayStation 4 -pelit
Luokka:Xbox One -pelit
Luokka:Seulonnan keskeiset artikkelit